Maunt Gambyras
Maunt Gambyras (angl. Mount Gambier) – miestas Australijoje, Pietų Australijoje, 450 km į pietryčius nuo Adelaidės, prie Gambyro vulkaninės kalderos. Antrasis pagal dydį miestas regione. Be medienos ir žemės ūkio, svarbiausias pajamų šaltinis regione yra turizmas. Miestas yra žinomas dėl netoliese esančių vulkaninių kraterinių ežerų (maar). Ypač garsus yra „Mėlynasis ežeras“, kuris šiltesniais mėnesiais įgauna nenatūraliai mėlyną spalvą. Netoliese yra daugybė lankytinų vietų. Apie 20 km į pietus nuo Gambyro kalno yra Eveno tvenkiniai, trys iki 15 m gylio, krištolo skaidrumo gėlavandeniai šaltiniai, kuriuose vietiniai žmonės nardo.